включват в обяснението към настоящия образец всички разяснения, с които се улеснява разбирането на резултатите и придружаващите ги данни. Институциите разясняват поне следното:
 a.
 причините за техните данни във връзка с ОНСФ, както и за промените, настъпили в рамките на периода или с течение на времето (напр. промени в стратегиите, структурата на финансиране, обстоятелствата); както и
 б.
 състава на своите взаимозависими активи и пасиви, както и степента на взаимовръзка на съответните операции.
 Елементи на наличното стабилно финансиране (НСФ)
 20.
 По силата на член 428и от РКИ, освен ако не е посочено друго в шеста част, дял IV, глава 3 от РКИ, наличното стабилно финансиране (НСФ) се изчислява, като непретеглената стойност на пасивите и собствените средства се умножи по коефициентите на наличното стабилно финансиране. Претеглената величина в колона „д“ на настоящия образец представлява размера на наличното стабилно финансиране.
 21.
 Всички пасиви и собствени средства се оповестяват с разбивка по техния остатъчен срок до падежа в колони „а“, „б“, „в“ и „г“ на настоящия образец, изчислени в съответствие с членове 428й, 428о и 428ак от РКИ, със следната разбивка по падежни интервали:
 a.
 без падеж: елементите, които се оповестяват във времевия интервал „без падеж“, нямат посочен падеж или са безсрочни;
 б.
 остатъчен срок до падежа под шест месеца;
 в.
 остатъчен срок до падежа от най-малко шест месеца, но под една година; както и
 г.
 остатъчен срок до падежа от една година или повече.
 Елементи на изискваното стабилно финансиране (ИСФ)
 22.
 Институциите оповестяват в подходящата категория всички активи, които остават тяхна действителна собственост, дори ако не са записани в баланса им. Институциите не оповестяват активите, които не остават тяхна действителна собственост, дори ако са записани в баланса им.
 23.
 По силата на член 428п от РКИ, освен ако не е посочено друго в шеста част, дял IV, глава 4 от РКИ, изискваното стабилно финансиране (ИСФ) се изчислява, като непретеглената стойност на активите и задбалансовите позиции се умножи по коефициентите на изискваното стабилно финансиране.
 24.
 Активите, които са допустими като висококачествени ликвидни активи (ВКЛК) в съответствие с Делегиран регламент (ЕС) 2015/61 на Комисията, се оповестяват като такива в съответния ред, независимо от остатъчния им срок до падежа.
 25.
 Всички активи и задбалансови позиции, които не са ВКЛА, се оповестяват с разбивка по остатъчния им срок до падежа в съответствие с член 428р от РКИ. Падежните интервали на стойностите, стандартните коефициенти и приложимите коефициенти са следните:
 a.
 остатъчен срок до падежа под шест месеца или без посочен падеж;
 б.
 остатъчен срок до падежа от най-малко шест месеца, но под една година; както и
 в.
 остатъчен срок до падежа от една година или повече.
 Препратки към правни норми и указания
 Ред
 Обяснение
 Елементи на наличното стабилно финансиране (НСФ)
 1
 Капиталови елементи и инструменти
 Институциите оповестяват тук сбора на ред 2 и ред 3 на настоящия образец.
 2
 Собствени средства
 Член 428о, букви а), б) и в) от РКИ
 Институциите оповестяват тук сбора на следните елементи:
 —
 елементите на базовия собствен капитал от първи ред (БСК1) преди прилагането на пруденциални филтри, приспадания, освобождавания или алтернативни решения, предвидени